Ættum við ekki að þjóðnýta Rarik , í merkinguna að gera það aftur að opinberri stofnun sem ætlað er að sinna samfélagslegu hlutverki sínu og hætta að reka hana eins og væri hún fyrirtæki . Hverjum datt þessi vitleysa í hug ? Rarik heyrir ekki undir iðnaðarráðuneytið eins og á uppbyggingaárunum , er ekki litið á það sem hluta af raforkukerfinu , sem þjóna á fólki og fyrirtækjum . Rarik heyrir undir fjármálaráðherra , Bjarna Benediktsson af öllum mönnum , sem heldur á eina hlutabréfinu og telur að þetta sé stofnun sem á að skila sem mestum arði í ríkissjóð á kostnað öryggis landsmanna . Til að auka arð hefur verið dregið úr uppbyggingu og fólki í héraði sagt upp svo stofnunin rétt ræður við rekstur í góðu veðri . Hörmungarnar sem ganga yfir fólk á Norðurlandi eru ekki náttúruhamfarir nema að hluta , þær eru afleiðingar yfirnáttúrlegrar heimsku stjórnvalda , sem hafa fyrirtækja - , samkeppnis - og einkavætt raforkukerfið , m.a. að kröfu ESB . Ef við ætlum að læra eitthvað af raunum fólksins fyrir norðan þá er það að skrúfa ofan af þessari vitleysu .